În martie 1999 a plecat în Iugoslavia, după ce începuseră bombardamentele NATO, pentru că îl preocupa problema violenței. Pentru a strânge suma necesară, a fost nevoit să vândă chiar și cărți din casă. Ajuns la Belgrad, într-o noapte în care urmărea atacurile aeriene NATO, a văzut cum o rachetă Tomahawk se îndrepta exact spre acoperișul hotelului pe care se afla. Apoi, a fost bănuit că a fost trimis de serviciile secrete americane și a fost amenințat că va fi aruncat de pe acoperiș. A fost ajutat de directorul hotelului care era de origine română. Evenimentele sunt relatate în textul său autobiografic, "Turist de război la Belgrad".